Eriks Pero

Eriks Pero (; dzimis  Būrsenmorisā) ir franču biatlonists, 2025. gada pasaules čempions 20 km individuālajā distancē un divkārtējs pasaules čempions jauktajā stafetē, kā arī divu zelta un vienas sudraba medaļas ieguvējs 2026. gada ziemas olimpiskajās spēlēs.

 Karjera 
Ar biatlonu sāka nodarboties 2013. gadā. Piedalījās 2019. gada Eiropas jaunatnes ziemas olimpiskajā festivālā un uzvarēja sprintā, bet jauktajā stafetē ieguva sudraba medaļu. 2020. gada Pasaules čempionātā jauniešiem Lencerheidē izcīnīja bronas medaļu 12,5 km individuālajā distancē. 2019.—2020. gada sezonā startēja arī IBU kausā junioriem. 2021. gada janvārī debitēja IBU kausā pieaugušajiem. Piedalījās 2021. gada Eiropas čempionātā Dušņikizdrojā. Labāko vietu ieguva sprintā, ierindojoties 5. pozīcijā. 2021. gada Pasaules čempionātā junioriem Obertilliahā ieguva sudraba medaļu iedzīšanā. Stafetē, startējot kopā ar Oskaru Lombardo, Sebastjēnu Maonu un Emiljēnu Klodu, izcīnīja zeltu.

Pasaules kausa sacensībās debitēja  Estešundā ar 76. vietu sprintā. 2021.—2022. gada sezonā Pasaules kausa posmos jau startēja regulāri. Pirmos punktus Pasaules kausa ieskaitē ieguva Hohfilcenē, ieņemot 36. vietu iedzīšanā. Pero tika paņemts uz  kā rezervists, taču netika izmantots.

 Pasaules kausa posmā Kontiolahti Francijas stafetes komandas sastāvā ieguva trešo vietu. Pero veica stafetes pirmo posmu un šāva bez kļūdām, nododot stafeti otrajā vietā 0,4 sekundes pēc līdera. 2023. gada janvārī Pero izcīnīja divas uzvaras IBU kausa posmā Brezno: supersprintā un sprintā. Pasaules čempionātā pirmo reizi piedalījās 2023. gadā Oberhofā. 20 km individuālajā distancē un iedzīšanā ieņēma 32. vietu, kas bija viņa labākais sasniegums, bet sprintā ierindojās 49. vietā. Pēc Pasaules čempionāta nākamajā Pasaules kausa posmā Nove Mesto uzvarēja jauktās stafetes komadas sastāvā. Individuāli pirmo reizi vietu uz pjedestāla Pasaules kausa posmos izcīnīja Estešundā , kad distancē ar kopēju startu finišēja trešajā vietā.

2024. gada Pasaules čempionātā Nove Mesto ieguva divas medaļas — zeltu jauktajā stafetē un bronzu vīriešu stafetē.  Soldžerholovas trasē netālu no Soltleiksitijas sprintā izcīnīja pirmo uzvaru karjerā Pasaules kausa posmos.

2025. gada Pasaules čempionātā Lencerheidē izcīnīja savu pirmo individuālo pasaules čempionāta zeltu, uzvarot 20 km distancē, otro gadu pēc kārtas uzvarēja jauktajā stafetē, kā arī ieguva bronzu iedzīšanā un sudraba godalgu vīriešu stafetē. 2024.—2025. gada Pasaules kausa sezonas kopvērtējumā ieņēma trešo vietu.

Savā debijā olimpiskjās spēlēs 2026. gada ziemas olimpiādē E. Pero izcīnīja medaļas jau divās pirmajās disciplīnās, izcīnot zeltu kopā ar Francijas komandu jauktajā stafetē un kļūstot par sudraba medaļas ieguvēju 20 km klasiskajā distancē individuāli.

 Karjeras rezultāti 

 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete   Milāna un Kortīna2. 9. 4. 20.1.1.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete 2023  Oberhofa 32. 49. 32. — — — 2024  Nove Mesto 8. 4. 14. 9. 3.1. 2025  Lencerheide 1. 14. 3. 7. 2. 1.

 Pasaules kausa kopvērtējums 
 Sezona Vieta 2021.—2022.  68. 2022.—2023.  34. 2023.—2024.  11. 2024.—2025. 3.

 Atsauces 

 Ārējās saites 

Kategorija:2001. gadā dzimušie
Kategorija:Savojā dzimušie
Kategorija:Francijas biatlonisti
Kategorija:Francijas sportisti 2026. gada ziemas olimpiskajās spēlēs
Kategorija:Biatlonisti 2026. gada ziemas olimpiskajās spēlēs
Kategorija:2026. gada ziemas olimpisko spēļu medaļnieki
Kategorija:Olimpiskie zelta medaļnieki biatlonā
Kategorija:Francijas olimpiskie zelta medaļnieki
Kategorija:Olimpiskie sudraba medaļnieki biatlonā
Kategorija:Francijas olimpiskie sudraba medaļnieki